ai4bharat/Pralekha huggingface dataset:
PIB Headquarters
ജി.എസ്.ടി. നികുതിദായകരുടെ വിഭജനം പൂര്ത്തിയായി
ജി.എസ്.ടി കൗണ്സിലിന്റെ നിര്ദ്ദേശ പ്രകാരം കേരളത്തില് കേന്ദ്ര, സംസ്ഥാന നികുതി വകുപ്പുകളില് രജിസ്ട്രേഷന് ഉണ്ടായിരുന്ന നികുതിദായകരുടെ കേന്ദ്ര - സംസ്ഥാന ജി.എസ്.ടി. വകുപ്പുകള്ക്ക് കീഴിലെ വിഭജനം പൂര്ത്തിയായി. ഇതുവഴി നികുതിദായകര്ക്ക് ഭരണ സംബന്ധമായ കാര്യങ്ങള്ക്ക് ഏതെങ്കിലും ഒരു വകുപ്പുമായി മാത്രം ബന്ധപ്പെട്ടാല് മതിയാകും.
കേന്ദ്ര ജി.എസ്.ടി. വകുപ്പിനെ ചുമതലയേല്പ്പിച്ച നികുതിദായകരുടെ പട്ടിക അനുബന്ധം A ആയും, സംസ്ഥാന നികുതി വകുപ്പിനെ ചുമതലയേല്പ്പിച്ച നികുതിദായകരുടെ പട്ടിക അനുബന്ധം B ആയും www.cenexcisekochi.gov.in, www.keralataxes.gov.in എന്നീ വെബ്സൈറ്റുകളില് ലഭ്യമാണ്. അവശേഷിക്കുന്ന ഏതാനും നികുതി ദായകരുടെ വിഭജനം ഉടന്തന്നെ പൂര്ത്തിയാക്കുമെന്ന് തിരുവന്തപുരം മേഖല സെന്ട്രല് ജി.എസ്.ടി. ചീഫ് കമ്മിഷണര് ശ്രീ. പുല്ലേല നാഗേശ്വര റാവു അറിയിച്ചു.
(ND MRL– 800
വനിതാ, ശിശു വികസന മന്ത്രാലയം
കേന്ദ്രമന്ത്രി സ്മൃതി ഇറാനിയും വി.മുരളീധരനും ഡോ.വന്ദനാ ദാസിൻ്റെ വസതി സന്ദർശിച്ചു.
തിരുവനന്തപുരം 22 മേയ് 2023
കേന്ദ്ര വനിതാ ശിശുക്ഷേമ മന്ത്രി ശ്രീമതി സ്മൃതി ഇറാനിയും കേന്ദ്ര വിദേശകാര്യ സഹമന്ത്രി ശ്രീ വി.മുരളീധരനും ,ഡോ.വന്ദനാ ദാസിൻ്റെ കോട്ടയം കുറുപ്പന്തറയിലുള്ള വസതി സന്ദർശിച്ചു.
അന്തരിച്ച യുവഡോക്ടറുടെ മാതാപിതാക്കളായ ശ്രീ കെ.ജി.മോഹൻദാസ്, വസന്തകുമാരി എന്നിവരോടൊപ്പം ഏകദേശം ഒരു മണിക്കൂറോളം ഇരു കേന്ദ്രമന്ത്രിമാരും ചിലവഴിക്കുകയും അവരെ സാന്ത്വനിപ്പിക്കുകയും ചെയ്തു.
വീടിനു സമീപം നിർമ്മിച്ച ഡോ.വന്ദനാ ദാസിൻ്റെ അസ്ഥിത്തറയിൽ പ്രണാമം അർപ്പിച്ച ശേഷമാണ് കേന്ദ്രമന്ത്രിമാർ മടങ്ങിയത്.
കൊട്ടാരക്കര താലൂക്ക് ആശുപത്രിയിൽ മെയ് 10 രാത്രിയിൽ ജോലിയ്ക്കിടയിൽ ആണ് ഹൗസർജനായ ഡോ. വന്ദനാ ദാസ് കൊല്ലപ്പെടുന്നത്.
-NS-
(Visitor Counter : 107
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
പൊതു-സ്വകാര്യ പങ്കാളിത്ത  സമ്പ്രദായത്തില് ബില്ഡ്, ഓപ്പറേറ്റ്, ട്രാന്സ്ഫര്  അടിസ്ഥാനത്തിലുള്ള വെസ്റ്റേണ് ഡോക്ക് വികസനം ഉള്പ്പെടെ പാരദീപ് തുറമുഖത്ത് വലിയ ചരക്കുകപ്പലുകള്ക്കു സൗകര്യം ഒരുക്കാന് ഉള്തുറമുഖത്തിന്റെ ആഴം വര്ധിപ്പിക്കലിനും നവീകരണത്തിനും കേന്ദ്ര മന്ത്രിസഭയുടെ അംഗീകാരം
പൊതു-സ്വകാര്യ പങ്കാളിത്ത  സമ്പ്രദായത്തില് ബില്ഡ്, ഓപ്പറേറ്റ്, ട്രാന്സ്ഫര്  അടിസ്ഥാനത്തിലുള്ള വെസ്റ്റേണ് ഡോക്ക് വികസനം ഉള്പ്പെടെ, പാരദീപ് തുറമുഖത്ത് വലിയ ചരക്കുകപ്പലുകള്ക്കു സൗകര്യം ഒരുക്കാന്, ഉള്തുറമുഖത്തിന്റെ ആഴം വര്ധിപ്പിക്കലിനും നവീകരണത്തിനും കേന്ദ്ര മന്ത്രിസഭയുടെ അംഗീകാരം. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തിക കാര്യങ്ങളുടെ മന്ത്രിസഭാസമിതിയാണ് ഇതു സംബന്ധിച്ച പദ്ധതിക്ക് അംഗീകാരം നല്കിയത്.
3,004.63 കോടി രൂപയാണ് പദ്ധതിയുടെ ചെലവ്. ബിഒടി അടിസ്ഥാനത്തില് പുതിയ വെസ്റ്റേണ് ഡോക്കിന്റെ വികസനവും ക്യാപിറ്റല് ഡ്രെഡ്ജിങ്ങും ഇതിലുള്പ്പെടുന്നു. യഥാക്രമം 2,040 കോടി രൂപയും 352.13 കോടി രൂപയുമാണ് ഇതിന് അനുവദിച്ചിട്ടുള്ളത്. പൊതു പിന്തുണ പദ്ധതി അടിസ്ഥാനസൗകര്യങ്ങള് ഉറപ്പാക്കുന്നതിന് പാരദീപ് തുറമുഖത്തിന്റെ നിക്ഷേപം 612.50 കോടി രൂപയായിരിക്കും.
12.50 എംടിപിഎ വീതമുള്ള രണ്ട് ഘട്ടങ്ങളിലായി 25 എംടിപിഎ  ശേഷിയുള്ള, തെരഞ്ഞെടുക്കപ്പെട്ട ബിഒടി ഗുണഭോക്താക്കളാല് കേപ്പ് സൈസ് കപ്പലുകള് കൈകാര്യം ചെയ്യാന് കഴിയുന്ന വെസ്റ്റേണ് ഡോക് ബേസിനുകളുടെ നിര്മാണം നിര്ദിഷ്ട പദ്ധതി വിഭാവനം ചെയ്യുന്നു. അനുവദിക്കുന്ന തീയതി മുതല് 30 വര്ഷം വരെയാണ് ഇളവ്. പാരദീപ് പോര്ട്ട് ട്രസ്റ്റ്  കേപ്പ് സൈസ് കപ്പലുകള് കൈകാര്യം ചെയ്യല് സുഗമമാക്കുന്നതിന് ബ്രേക്ക്വാട്ടര് എക്സ്റ്റന്ഷന്, മറ്റ് അനുബന്ധ പ്രവര്ത്തനങ്ങള് തുടങ്ങിയ പൊതു സഹായ പദ്ധതി അടിസ്ഥാന സൗകര്യങ്ങള് ഒരുക്കും.
ആനുകൂല്യത്തിനായി തെരഞ്ഞെടുക്കപ്പെട്ടവര് ബിഒടി അടിസ്ഥാനത്തില് പദ്ധതി വികസിപ്പിക്കും. എങ്കിലും, പൊതു സഹായ പദ്ധതി അടിസ്ഥാന സൗകര്യം തുറമുഖം ഒരുക്കും.
പദ്ധതി കമ്മീഷന് ചെയ്യുമ്പോള്, കല്ക്കരി, ചുണ്ണാമ്പുകല്ല് എന്നിവയുടെ ഇറക്കുമതിയുടെ ആവശ്യകതയും ലോഹത്തരികള്, പൂര്ത്തിയായ സ്റ്റീല് ഉല്പന്നങ്ങള് എന്നിവയുടെ കയറ്റുമതിയും ഉള്പ്പെടെ പാരദീപ് തുറമുഖത്തിന്റെ പരിസരങ്ങളില് സ്ഥാപിച്ച നിരവധി സ്റ്റീല് പ്ലാന്റുകളുടെ ആവശ്യങ്ങള്ക്കു പരിഹാരമാകും.  തുറമുഖത്തിന്റെ തിരക്ക് കുറയ്ക്കല്,  കല്ക്കരി ഇറക്കുമതി കുറഞ്ഞ വിലയ്ക്കു ലഭ്യമാകുംവിധത്തില് കടല്ചരക്കുകള് കുറയ്ക്കല്,  തുറമുഖത്തിന്റെ പരിസരമേഖലയില് വ്യാവസായിക സമ്പദ്വ്യവസ്ഥ ഉയര്ത്തലും തൊഴിലവസരങ്ങള് സൃഷ്ടിക്കലും തുടങ്ങിയ നിരവധി കാര്യങ്ങള്ക്ക് ഈ പദ്ധതി സഹായകമാകും.
(
ആരോഗ്യ, കുടുംബക്ഷേമ മന്ത്രാലയം
കേന്ദ്ര ഗവൺമെന്റ്, ഇതുവരെ 26.68 കോടിയിലധികം ഡോസ് വാക്സിൻ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി.
1.40 കോടിയിലധികം ഡോസ്, സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടേയും കൈവശമുണ്ട്
കോവിഡ് വാക്സിനേഷൻ യജ്ഞത്തിന്റെ ഭാഗമായി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി കേന്ദ്ര ഗവൺമെന്റ് വാക്സിൻ നൽകിവരുന്നു. ഇതുകൂടാതെ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നേരിട്ട് വാക്സിൻ വാങ്ങാനുള്ള സൗകര്യവും കേന്ദ്ര ഗവൺമെന്റ് ഒരുക്കിയിട്ടുണ്ട്.കോവിഡ് 19 ന് എതിരായ കേന്ദ്ര ഗവൺമെന്റിന്റെ അഞ്ചിന പ്രതിരോധ നടപടികളിൽ പരിശോധന, കണ്ടെത്തൽ, ചികിത്സ, കോവിഡ് അനുബന്ധ പെരുമാറ്റ ശീലങ്ങൾ എന്നിവയോടൊപ്പം വാക്സിനേഷനും ഒരു അവിഭാജ്യ ഘടകമായി മാറിയിരിക്കുന്നു.
കോവിഡ് 19 വാക്സിനേഷന്റെ വിപുലപ്പെടുത്തിയതും ദ്രുതഗതിയിലുള്ളതുമായ മൂന്നാംഘട്ട നയപരിപാടികൾ 2021 മെയ് ഒന്നിന് ആരംഭിച്ചു.എല്ലാ മാസവും കേന്ദ്ര ഡ്രഗ്സ് ലബോറട്ടറി അംഗീകാരം നൽകുന്ന ഏതു നിർമാതാവ് ഉല്പാദിപ്പിക്കുന്ന വാക്സിന്റെയും 50 ശതമാനം കേന്ദ്ര ഗവൺമെന്റ് സംഭരിക്കുമെന്ന് നയത്തിൽ വ്യക്തമാക്കിയിട്ടുണ്ട്. കേന്ദ്ര ഗവൺമെന്റിന്റെ വിഹിതമായ 50% വാക്സിൻ തുടർന്നും സംഭരിക്കുകയും നേരത്തെ ചെയ്തതുപോലെ സംസ്ഥാനങ്ങൾക്ക് അവ സൗജന്യമായി തുടർന്നും നൽകുകയും ചെയ്യും.
ഇതുവരെ കേന്ദ്ര ഗവൺമെന്റ് സൗജന്യമായും, സംസ്ഥാനങ്ങൾക്ക് നേരിട്ട് വാങ്ങാൻ കഴിയുന്ന തരത്തിലായും ,26.68 കോടിയിലധികം  വാക്സിൻ ഡോസ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ആയി നൽകി.ഇതിൽ പാഴായി പോയത് ഉൾപ്പെടെ ആകെ 25,27,66,396 ഡോസ് വാക്സിൻ ഇതുവരെ ഉപയോഗിച്ചു. .
1.40 കോടിയിലധികം ഡോസുകൾ സംസ്ഥാനങ്ങൾ / കേന്ദ്ര ഭരണ പ്രദേശങ്ങളുടെ കൈവശം ഇപ്പോഴുണ്ട്.
ഇതു കൂടാതെ അടുത്ത മൂന്നു ദിവസത്തിനുള്ളിൽ 96,490 ഡോസ് വാക്സിൻ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ലഭിക്കും
പ്രധാനമന്ത്രിയുടെ ഓഫീസ്
കിംഗ്ഡം ഓഫ് ബഹറിന്റെ പ്രധാനമന്ത്രി ഹിസ് റോയല് ഹൈനസ് പ്രിന്സ് ഖലിഫാ ബിന് സല്മാന് അല് ഖലിഫയുടെ നിര്യാണത്തില് പ്രധാനമന്ത്രി അനുശോചിച്ചു
കിംഗ്ഡം ഓഫ് ബഹറിന്റെ പ്രധാനമന്ത്രി ഹിസ് റോയല് ഹൈനസ് പ്രിന്സ് ഖലിഫാ ബിന് സല്മാന് അല് ഖലിഫയുടെ നിര്യാണത്തില് പ്രധാനമന്ത്രി ശ്രീ നരേന്ദ്രമോദി അനുശോചനം രേഖപ്പെടുത്തി.
''കിംഗ്ഡം ഓഫ് ബഹറിന്റെ പ്രധാനമന്ത്രി ഹിസ് റോയല് ഹൈനസ് പ്രിന്സ് ഖലിഫാ ബിന് സല്മാന് അല് ഖലിഫയുടെ ദുഃഖകരമായ വേര്പാടില് എന്റെ ഹൃദയംഗമമായ അനുശോചനങ്ങള്. ഈ വേദനാജനകമായ അവസരത്തില് ഞങ്ങളുടെ ചിന്തകളും പ്രാര്ത്ഥനകളും എച്ച്.എം. ദി കിംഗ് ഓഫ് ബഹറിനും രാജകുടുംബത്തിനും ബഹറിനിലെ ജനങ്ങള്ക്കൊപ്പവുമാണ്'' പ്രധാനമന്ത്രി പറഞ്ഞു
പ്രധാനമന്ത്രിയുടെ ഓഫീസ്
പ്രധാന മേഖലകളിലെ വികസന പ്രവർത്തനങ്ങൾക്ക് പ്രധാനമന്ത്രി നാഗാലാൻഡിലെ ജനങ്ങളെ അഭിനന്ദിച്ചു
കണക്റ്റിവിറ്റി, വിദ്യാഭ്യാസം, ടൂറിസം, ഊർജം തുടങ്ങിയ സുപ്രധാന മേഖലകളെ ഉൾക്കൊള്ളുന്ന വികസന പ്രവർത്തനങ്ങൾക്ക് നാഗാലാൻഡിലെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
നാഗാലാൻഡ് മുഖ്യമന്ത്രി നെഫിയു റിയോയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"കണക്ടിവിറ്റി, വിദ്യാഭ്യാസം, ടൂറിസം, ഊർജം തുടങ്ങിയ സുപ്രധാന മേഖലകളെ ഉൾക്കൊള്ളുന്ന വികസന പ്രവർത്തനങ്ങൾക്ക് നാഗാലാൻഡിലെ എന്റെ സഹോദരിമാർക്കും സഹോദരങ്ങൾക്കും അഭിനന്ദനങ്ങൾ. നാഗാലാൻഡിലെ ചലനാത്മക ജനങ്ങളുടെ അഭിലാഷങ്ങൾ നിറവേറ്റാൻ എൻ എ ഗവണ്മെന്റ് പ്രതിജ്ഞാബദ്ധമാണ്."
പ്രധാനമന്ത്രിയുടെ ഓഫീസ്
മുതിർന്ന തെലുങ്ക് നടൻ യു വി കൃഷ്ണം രാജുവിന്റെ നിര്യാണത്തിൽ പ്രധാനമന്ത്രിയുടെ അനുശോചനം
മുതിർന്ന തെലുങ്ക് സിനിമാതാരം ശ്രീ യു വി കൃഷ്ണം രാജു ഗാരുവിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു :
"ശ്രീ യു വി കൃഷ്ണം രാജു ഗാരുവിന്റെ വേർപാടിൽ ദുഖമുണ്ട്. വരും തലമുറകൾ അദ്ദേഹത്തിന്റെ സിനിമാ വൈഭവവും സർഗ്ഗാത്മകതയും ഓർക്കും. സാമൂഹിക സേവനത്തിലും മുൻനിരയിൽ നിൽക്കുകയും രാഷ്ട്രീയ നേതാവെന്ന നിലയിൽ വ്യക്തിമുദ്ര പതിപ്പിക്കുകയും ചെയ്തു. അദ്ദേഹത്തിന്റെ കുടുംബത്തിനും ആരാധകരോടും അനുശോചനം രേഖപ്പെടുത്തുന്നു. ശാന്തി."
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
വർഷാന്ത്യ അവലോകനം - പെൻഷൻ, പെൻഷനേഴ്സ് ക്ഷേമ വകുപ്പ് - 2022
ശ്രദ്ധേയമായ നേട്ടങ്ങൾ ഒറ്റനോട്ടത്തിൽ
1. രാജ്യവ്യാപകമായി നടത്തിയ ഡിഎൽസി കാമ്പയിനിലൂടെ 30 ലക്ഷം പെൻഷൻകാർക്ക് പ്രയോജനം ലഭിച്ചു - 37 നഗരങ്ങളിലെ പെൻഷൻകാർ/കുടുംബ പെൻഷൻകാർ എന്നിവരുടെ 'ജീവിതം സുഗമമാക്കുന്നതിന്' ഈ വകുപ്പ് 2022 നവംബർ 1 മുതൽ 30 വരെ രാജ്യവ്യാപകമായി ഒരു കാമ്പയിൻ ആരംഭിച്ചു. ലൈഫ് സർട്ടിഫിക്കറ്റ് സമർപ്പിക്കാൻ കേന്ദ്ര ഗവൺമെന്റ് പെൻഷൻകാരും പെൻഷൻ വിതരണം ചെയ്യുന്ന അതോറിറ്റികളും ഡിജിറ്റൽ ലൈഫ് സർട്ടിഫിക്കറ്റ് /ഫേസ് ഓതന്റിക്കേഷൻ ടെക്നോളജി ഉപയോഗിക്കുന്നതിന് ഇതിലൂടെ അവബോധം നൽകി. 2022 നവംബർ 30 വരെ, മൊത്തം 30.85 ലക്ഷം കേന്ദ്ര ഗവൺമെന്റ് പെൻഷൻകാർ DLC വിജയകരമായി ഉപയോഗിച്ചു, അതിൽ 2.88 ലക്ഷം സർട്ടിഫിക്കറ്റ് ഫെയ്സ് ഓതന്റിഫിക്കേഷനിലൂടെയാണ് സൃഷ്ടിച്ചത്.
2. 2020, 2021, 2022 വർഷത്തേക്കുള്ള അനുഭവ് അവാർഡുകൾ 2022 ഒക്ടോബർ 18-ന്, 15 അവാർഡ് ജേതാക്കൾക്ക് പെൻഷൻ വകുപ്പ് സഹമന്ത്രിഡോ. ജിതേന്ദ്ര സിംഗ് സമ്മാനിച്ചു
3. അനുഭവ് അവാർഡ് ജേതാക്കളുടെ പ്രഭാഷണം വെബിനാർ പരമ്പരയിലൂടെ നൽകിക്കൊണ്ട് മികച്ച പ്രവർത്തനങ്ങളുടെ വ്യാപനം - ബന്ധപ്പെട്ട പങ്കാളികളുമായും മന്ത്രാലയങ്ങൾ/വകുപ്പുകൾ/ സംഘടനകൾ എന്നിവയുമായും അനുഭവം പങ്കിടുന്നതിന് 2022 നവംബർ 22 മുതൽ ഈ വകുപ്പ് “അനുഭവ് അവാർഡ് സ്പീക്ക്” എന്നപേരിൽ രാജ്യവ്യാപകമായി ഒരു വെബിനാർ പരമ്പര ആരംഭിച്ചു.
അനുഭവ് പോർട്ടലിൽ സ്വന്തം അനുഭവങ്ങൾ ചേർക്കുന്നതിന് വിരമിക്കുന്ന ജീവനക്കാരെ പ്രചോദിപ്പിക്കുന്നതിനും/അവബോധം സൃഷ്ടിക്കുന്നതിനും, അവരുടെ അനുഭവം മറ്റുള്ളവരുമായി പങ്കുവയ്ക്കുന്നതിനും രണ്ട് അനുഭവ് അവാർഡ് ജേതാക്കളെ പ്രഭാഷകരായി വെബിനാർ പരമ്പരയിൽ അവതരിപ്പിക്കും. പ്രതിമാസ അടിസ്ഥാനത്തിൽ വെബിനാറുകൾ നടത്താൻ ഷെഡ്യൂൾ ചെയ്തിട്ടുണ്ട്.
4. ഏകജാലക പോർട്ടലായ ഭവിഷ്യ പ്ലാറ്റ്ഫോമിലൂടെ വിരമിക്കലിന് ശേഷമുള്ള സേവനങ്ങൾ നൽകുകയെന്ന ലക്ഷ്യത്തോടെ എസ്ബിഐയുമായും മറ്റ് ബാങ്കുകളുമായും സഹകരിച്ച് 2022 ഒക്ടോബറിൽ സംയോജിത പെൻഷനേഴ്സ് പോർട്ടൽ ആരംഭിച്ചു.ഇത് 11 ലക്ഷം പെൻഷൻകാർക്ക് പ്രയോജനം നൽകും.പെൻഷൻകാരുടെ എളുപ്പത്തിനായി പെൻഷൻ വിതരണം ചെയ്യുന്ന 17 ബാങ്കുകളും ഈ പോർട്ടലുമായി സംയോജിപ്പിക്കും.
5. NeSDA- 2021 റാങ്കിംഗ് പ്രകാരം കേന്ദ്ര ഗവൺമെന്റിന് കീഴിലുള്ള മികച്ച പോർട്ടലുകളിൽ ഭവിഷ്യ മൂന്നാം സ്ഥാനത്തെത്തി.
പെൻഷൻ വിതരണവുമായി ബന്ധപ്പെട്ട കാലതാമസം നിരീക്ഷിക്കാനും ട്രാക്കുചെയ്യാനും വിരമിക്കുന്ന ജീവനക്കാരെയും ഭരണ അധികാരികളെയും സഹായിക്കുന്ന ഒരു വെബ് അധിഷ്ഠിത പെൻഷൻ പേയ്മെന്റ് ട്രാക്കിംഗ് സംവിധാനമാണ് ഭവിഷ്യ. 01.12.2022 ലെ കണക്കനുസരിച്ച്, 97 മന്ത്രാലയങ്ങൾ/വകുപ്പുകൾ/ ഉന്നത അധികാര കേന്ദ്രങ്ങളിലും 7920 DDO-കൾ വഴി 817 അറ്റാച്ച്ഡ് ഓഫീസുകളിലും ഭവിഷ്യ പ്രവർത്തിക്കുന്നു. കൂടാതെ, ഈ ആപ്ലിക്കേഷൻ ഇതുവരെ 1,80,000-ലധികം പിപിഒകൾ നൽകിയിട്ടുണ്ട്.
6. പ്രത്യേക കാമ്പയിൻ 2.0-ന് കീഴിലുള്ള നേട്ടങ്ങൾ - പെൻഷൻകാരുടെ തീർപ്പുകൽപ്പിക്കാത്ത 4200 പരാതികൾ വകുപ്പ് പരിഹരിച്ചു. 6559 ഫയലുകൾ അവലോകനം ചെയ്യുകയും ഇതിൽ 3578 ഫയലുകൾ നീക്കം ചെയ്യുകയും ചെയ്തു. നടപടി പൂർത്തിയാക്കിയ ആകെ 3836 ഇ-ഫയലുകൾ അടച്ചു.
7. പെൻഷൻ അദാലത്ത് - പെൻഷൻ അദാലത്തുകൾ2022 മേയ് 5 ന് രാജ്യത്തുടനീളം മന്ത്രാലയങ്ങളിലോ/വകുപ്പുകളിലോ ഒറ്റ ദിവസം നടത്തി. പെൻഷൻകാരുടെ പരാതി പരിഹാര നടപടികളിൽ രാജ്യത്ത് ഇതുവരെ നടന്നിട്ടുള്ളതിൽ വച്ച് ഏറ്റവും വലുതായിരുന്നു ഇത്.
(Visitor Counter : 71
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 04.12.2020
ഇതുവരെ:
ഇന്ത്യയില് കോവിഡ് ചികിത്സയിലുള്ളവര് ആകെ രോഗബാധിതരുടെ 4.35% ആയി കുറഞ്ഞു
കഴിഞ്ഞ 24 മണിക്കൂറിനിടെ 36,595 പേര്ക്ക് കോവിഡ് സ്ഥിരീകരിച്ചു
42,916 പേര് കോവിഡ് രോഗമുക്തരായി
ദശലക്ഷത്തിലെ രോഗബാധിതരില് ഇന്ത്യയിലാണ് ഇപ്പോഴും ഏറ്റവും കുറവു രോഗബാധിതര് . പാശ്ചാത്യ രാജ്യങ്ങളെ അപേക്ഷിച്ച് ഇതു വളരെ കുറവാണ്.
രോഗമുക്തി നിരക്ക് 94.2 ശതമാനമായി ഉയര്ന്നു.
കോവിഡ് പ്രതിരോധ മരുന്ന് വിതരണത്തെ കുറിച്ച് ചര്ച്ച ചെയ്യാന് പ്രധാനമന്ത്രി സര്വ കക്ഷി യോഗം നടത്തി. മൂന്ന് തദ്ദേശീയ വാക്സീനുകള് അടക്കം എട്ട് സാധ്യത വാക്സീനുകള് ഇന്ത്യയില് പരീക്ഷണത്തിന്റെ വിവിധ ഘട്ടങ്ങളിലാണെന്ന് പ്രധാനമന്ത്രി
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
ഇന്ത്യയില് കോവിഡ് ചികിത്സയിലുള്ളവര് ആകെ രോഗബാധിതരുടെ 4.35% ആയി കുറഞ്ഞു: ഇന്ത്യയില് കോവിഡ് ചികിത്സയിലുള്ളവര് ആകെ രോഗബാധിതരുടെ കഴിഞ്ഞ ദിവസത്തെ 4.44 ശതമാനത്തില് നിന്ന് ഇന്ന് 4.35 ശതമാനമായി കുറഞ്ഞു. കഴിഞ്ഞ 7 ദിവസമായി പ്രതിദിന രോഗമുക്തര് പ്രതിദിന രോഗബാധിതരേക്കാള് കൂടുതലാണ്. രോഗമുക്തരുടെ എണ്ണം വര്ധിച്ചതോടെ ചികിത്സയിലുള്ളവരുടെ എണ്ണം കുറഞ്ഞ് നിലവില് 4,16,082 ആയി.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1678219
കോവിഡ് പ്രതിരോധ മരുന്ന് വിതരണത്തെ കുറിച്ച് ചര്ച്ച ചെയ്യാന് പ്രധാനമന്ത്രി സര്വ കക്ഷി യോഗം നടത്തി: മൂന്ന് തദ്ദേശീയ വാക്സീനുകള് അടക്കം എട്ട് സാധ്യത വാക്സീനുകള് ഇന്ത്യയില് പരീക്ഷണത്തിന്റെ വിവിധ ഘട്ടങ്ങളിലാണെന്ന് പ്രധാനമന്ത്രി
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1678303
സര്വ കക്ഷി യോഗത്തിന്റെ സമാപനത്തില് പ്രധാനമന്ത്രി നടത്തിയ പ്രസംഗത്തിന്റെ പൂര്ണ്ണ രൂപം
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1678278
അന്തരിച്ച മുൻ പ്രധാനമന്ത്രി ശ്രീ ഐ കെ ഗുജ്റാളിന്റെ സ്മരണയ്ക്കായി ഉപരാഷ്ട്രപതി അനുസ്മരണ തപാൽ സ്റ്റാമ്പ് പുറത്തിറക്കി: മുൻ പ്രധാനമന്ത്രി ശ്രീ ഐ കെ ഗുജ്റാളിന്റെ സ്മരണാർഥമുള്ള തപാൽ സ്റ്റാമ്പ് വെർച്വലായി പുറത്തിറക്കി ഉപരാഷ്ട്രപതി ശ്രീ എം വെങ്കയ്യ നായിഡു അദ്ദേഹത്തിന് ആദരമർപ്പിച്ചു.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1678260
ആരോഗ്യ, കുടുംബക്ഷേമ മന്ത്രാലയം
ദേശീയ പ്രതിരോധ കുത്തിവയ്പ്പ് യജ്ഞത്തിന്റെ ഭാഗമായി ഇതുവരെ നൽകിയത് 104.04 കോടി വാക്സിൻ ഡോസുകൾ
രോഗമുക്തി നിരക്ക് നിലവിൽ 98.20 %; 2020നു മാർച്ചിനുശേഷമുള്ള ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,156 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  243 ദിവസത്തിലെ ഏറ്റവും കുറഞ്ഞ നിലയിൽ
പ്രതിവാര രോഗസ്ഥിരീകരണ നിരക്ക്  തുടർച്ചയായ 34-ാം ദിവസവും 2 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 49,09,254 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 104.04 കോടി  പിന്നിട്ടു. 1,03,62,667 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,78,578
രണ്ടാം ഡോസ് 91,82,272
മുന്നണിപ്പോരാളികൾ
ഒന്നാം ഡോസ് 1,83,70,444
രണ്ടാം ഡോസ് 1,58,24,383
18-44 പ്രായപരിധിയിലുള്ളവർ
ഒന്നാം ഡോസ് 41,26,09,938
രണ്ടാം ഡോസ് 13,34,07,626
45-59 പ്രായപരിധിയിലുള്ളവർ
ഒന്നാം ഡോസ് 17,33,06,910
രണ്ടാം ഡോസ് 9,35,00,396
60നുമേൽ പ്രായമുള്ളവർ
ഒന്നാം ഡോസ് 10,88,31,281
രണ്ടാം ഡോസ് 6,50,88,045
ആകെ 1,04,04,99,873
കഴിഞ്ഞ 24 മണിക്കൂറിനുള്ളിൽ 17,095 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,36,14,434 ആയി.
ദേശീയ രോഗമുക്തി നിരക്ക് 98.20% ആണ്. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 123-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 16,156 പേർക്കാണ്.
രാജ്യത്തു ചികിത്സയിലുള്ളവരുടെ എണ്ണം 2 ലക്ഷത്തിൽ താഴെയായി. നിലവിൽ 1,60,989 പേരാണ് ചികിത്സയിലുള്ളത്. കഴിഞ്ഞ 243 ദിവസത്തിലെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.47 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 12,90,900 പരിശോധനകൾ നടത്തി. ആകെ 60.44 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.19 ശതമാനമാണ്. കഴിഞ്ഞ 34 ദിവസമായി ഇത് 2 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.25 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 24 ദിവസമായി 2 ശതമാനത്തിൽ താഴെയാണ്. തുടർച്ചയായ 59-ാം ദിവസവും ഇത് 3 ശതമാനത്തിൽ താഴെയാണ്.
(Visitor Counter : 144
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഉഗാദി ആശംസ
പ്രധാനമന്ത്രി ശ്രീ നരേന്ദ്ര മോദി എല്ലാവർക്കും ഉഗാദി ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു;
"എല്ലാവർക്കും ഉഗാദി ആശംസകൾ!"
Wishing everyone a Happy Ugadi! pic.twitter.com/UecYaSvzAz
— Narendra Modi  March 22, 2023
ಎಲ್ಲರಿಗೂ ಸಂತಸದ ಯುಗಾದಿಯ ಶುಭಾಶಯ ! pic.twitter.com/SEYqoPUsHl
— Narendra Modi  March 22, 2023
అందరికీ ఉగాది శుభాకాంక్షలు ! pic.twitter.com/cG5Yb3D3X7
— Narendra Modi  March 22, 2023
വാണിജ്യ വ്യവസായ മന്ത്രാലയം
ജപ്പാനിലെ ജി-20 മന്ത്രിതല സമ്മേളനത്തിനുള്ള ഇന്ത്യന് സംഘത്തെ വാണിജ്യമന്ത്രി നയിക്കും
ജപ്പാനിലെസുകുബാ നഗരത്തില് ഈ മാസം 8,9തീയതികളില് നടക്കുന്ന ജി-20 മന്ത്രിതല സമ്മേളനത്തിനുള്ള പ്രതിനിധി സംഘത്തെ കേന്ദ്ര വാണിജ്യവ്യവസായ, റെയില്വേ മന്ത്രി ശ്രീ. പീയുഷ്ഗോയല് നയിക്കും. ആഗോളവ്യാപാരസ്ഥിതിഗതികള്, ലോകവ്യാപാര സംഘടനയുമായി ബന്ധപ്പെട്ട വിഷയങ്ങള്, ഡിജിറ്റല്വ്യാപാരംതുടങ്ങിയവിഷയങ്ങള്അദ്ദേഹം ചര്ച്ച ചെയ്യും. അന്താരാഷ്ട്ര വ്യാപാര നിക്ഷേപ രംഗത്തെ നിലവിലുളളസ്ഥിതിഗതികളെകുറിച്ച് സമ്മേളനത്തില് പങ്കെടുക്കുന്ന മറ്റ്രാജ്യങ്ങളിലെവ്യാപാര മന്ത്രിമാരുമായിശ്രീ. ഗോയല് ചര്ച്ച നടത്തും. ജി-20 മന്ത്രിതല സമ്മേളനത്തില്ഡിജിറ്റല് സമ്പദ്ഘടനയെകുറിച്ചുള്ളചര്ച്ചയില്കേന്ദ്ര വാണിജ്യമന്ത്രിയുംകേന്ദ്ര ഇലക്ട്രോണിക്സ്ഐ.ടി മന്ത്രിയും പങ്കെടുക്കും.
50-ലധികംവ്യാപാര ഡിജിറ്റല് മന്ത്രിമാര് സമ്മേളനത്തില് പങ്കെടുക്കും. ഇന്ത്യ ഉള്പ്പെടെ 19 രാജ്യങ്ങളും യൂറോപ്യന്യൂണിയനും ജി-20 യില്അംഗങ്ങളാണ്.
ND/MRD
(Visitor Counter : 53
പ്രത്യേക സേവനങ്ങളും ഫീച്ചറുകളും
2023 ഫെബ്രുവരി മാസത്തിൽ നാഷണൽ സ്റ്റാറ്റിസ്റ്റിക്കൽ ഓഫീസിലെ സർവേകൾ
കൊച്ചി: ഫെബ്രുവരി 10, 2023
ദേശീയ സ്റ്റാറ്റിസ്റ്റിക്കൽ ഓഫീസ്  അഖിലേന്ത്യ അടിസ്ഥാനത്തിൽ മേഖലകളിൽ വലിയ തോതിൽ സാമ്പിൾ സർവ്വേ നടത്തുന്നു. വിവിധ സാമൂഹിക സാമ്പത്തിക വിഷയങ്ങളെ കുറിച്ചുള്ള രാജ്യ വ്യാപകമായ ഗാർഹിക സർവ്വേകളിലൂടെയാണ് വിവരങ്ങൾ ശേഖരിക്കുന്നത്.
സുസ്ഥിരവികസന പദ്ധതിയുടെ ആഗോള സൂചകങ്ങൾ നിർണ്ണയിക്കുന്നതിനും ആയുഷിനെ കുറിച്ചുള്ള പരിജ്ഞാനം അളക്കുന്നതിനുമായി നടത്ത സാമ്പത്തിക സർവേയുടെ 79-മത്തെ റൗണ്ട് കൊച്ചി കോർപറേഷനിൽ കെടാമംഗലം, എരുവേലി എന്നിവിടങ്ങളിൽ നടക്കുന്നതാണ്.
ഉത്പാദനം, വ്യാപാരം, സേവനങ്ങൾ എന്നീ മേഖലകളിലെ അസംഘടിത സ്ഥാപനങ്ങളുടെ സാമ്പത്തിക പ്രവർത്തന സവിശേഷതകളെ കുറിച്ചുള്ള വിവരശേഖരണത്തിനാണ് അസംഘടിത മേഖലയിലെ കാർഷികേതര സംഭരങ്ങളുടെ വാർഷിക സർവ്വേ  നടത്തുന്നത്. ഫെബ്രുവര മാസത്തിൽ എറണാകുളം ജില്ലയിലെ നഗരപ്രദേശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ - കൊച്ചി മുൻസിപ്പൽ കോപ്പറേഷൻ, ചേരാനല്ലൂർ, എടത്തല, മരട്, ആലങ്ങാട്, പിണ്ടിമന, തൃക്കാക്കര മുൻസിപ്പൽ കോപ്പറേഷൻ എന്നിവയാണ്.
തൊഴിൽ-തൊഴിലില്ലായ്മ എന്നിവ അളക്കുന്നതിനുള്ള പ്രധാന ലക്ഷ്യങ്ങളോടെയാണ് ആനുകാലിക ലേബർ ഫോഴ്സ് സർവേ  നടത്തുന്നത്. എറണാകുളം ജില്ലയിലെ ഗ്രാമപ്രദേശങ്ങളിൽ ഇതിനായി തിരഞ്ഞെടുക്കപെട്ട സ്ഥലങ്ങൾ - പല്ലാരിമംഗലം, പൂതൃക്ക, മഴുവന്നൂർ എന്നിവയാണ്. നഗരപ്രദേശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ - എളംകുന്നപുഴ, അങ്കമാലി, കുന്നത്തുനാട്, ചൂർണിക്കര, കുളമശ്ശേരി മുൻസിപ്പൽ കോർപറേഷൻ, കൊച്ചി മുൻസിപ്പൽ കോർപറേഷൻ എന്നിവായാണ്.
ഇത് കൂടാതെ സർക്കാർ സർവ്വേകൾക്കായി നഗര പ്രദേശങ്ങളുടെ ഭൂപടം തയ്യാറാക്കുന്ന സർവ്വേകൾ - അർബൻ ഫ്രെയിം സർവ്വേ , എറണാകുളം ജില്ലയിലെ കൊച്ചി മുൻസിപ്പൽ കോർപറേഷൻ, കുമ്പളങ്ങി, മൂവാറ്റുപുഴ, കൂവപ്പടി, ഞാറക്കൽ, കുമ്പളം, വടക്കേക്കര, ചെങ്ങമനാട്, കിഴക്കുംഭാഗം, പുത്തൻകുരിശ്, ചേന്ദമംഗലം എന്നിവിടങ്ങളിൽ പുരോഗമിക്കുന്നു.
സർവ്വേകൾക്ക് വസ്തു നിഷ്ടമായ വിവരങ്ങളും മികച്ച സഹകരണവും പൊതുജനങ്ങളും വ്യാപാര വ്യവസായ സ്ഥാപനങ്ങളും നൽകണമെന്ന് അഭ്യർഥിക്കുന്നു.
പ്രധാനമന്ത്രിയുടെ ഓഫീസ്
ബ്രിക്സ്-ആഫ്രിക്ക ഔട്ട്റീച്ചിലും ബ്രിക്സ് പ്ലസ് ഡയലോഗിലും പ്രധാനമന്ത്രിയുടെ പങ്കാളിയായി
2023 ഓഗസ്റ്റ് 24-ന് ജോഹന്നാസ്ബർഗിൽ നടന്ന ബ്രിക്സ്-ആഫ്രിക്ക ഔട്ട്റീച്ചിലും ബ്രിക്സ് പ്ലസ് ഡയലോഗിലും പ്രധാനമന്ത്രി നരേന്ദ്ര മോദി പങ്കെടുത്തു.
ബ്രിക്സ് രാജ്യങ്ങളിലെ നേതാക്കൾക്കൊപ്പം ആഫ്രിക്ക, ഏഷ്യ, ലാറ്റിൻ അമേരിക്ക എന്നിവിടങ്ങളിലെ അതിഥി രാജ്യങ്ങളും യോഗത്തിൽ പങ്കെടുത്തു.
തന്റെ ഇടപെടലിനിടെ, ഗ്ലോബൽ സൗത്തിന്റെ ശബ്ദമാകാൻ ബ്രിക്സിനെ പ്രധാനമന്ത്രി ആഹ്വാനം ചെയ്തു. ആഫ്രിക്കയുമായുള്ള ഇന്ത്യയുടെ ഉറ്റ പങ്കാളിത്തത്തിന് അദ്ദേഹം അടിവരയിടുകയും അജണ്ട 2063 ന് കീഴിലുള്ള വികസന യാത്രയിൽ ആഫ്രിക്കയെ പിന്തുണയ്ക്കാനുള്ള ഇന്ത്യയുടെ പ്രതിബദ്ധത വീണ്ടും ഉറപ്പിക്കുകയും ചെയ്തു.
ബഹുധ്രുവലോകത്തെ ശക്തിപ്പെടുത്തുന്നതിന് കൂടുതൽ സഹകരണത്തിന് പ്രധാനമന്ത്രി ആഹ്വാനം ചെയ്യുകയും ആഗോള സ്ഥാപനങ്ങളെ പ്രാതിനിധ്യവും പ്രസക്തവുമായി നിലനിർത്തുന്നതിന് നവീകരിക്കേണ്ടതിന്റെ ആവശ്യകത ഊന്നിപ്പറയുകയും ചെയ്തു. ഭീകരവാദം, പരിസ്ഥിതി സംരക്ഷണം, കാലാവസ്ഥാ പ്രവർത്തനം, സൈബർ സുരക്ഷ, ഭക്ഷ്യ-ആരോഗ്യ സുരക്ഷ, പ്രതിരോധശേഷിയുള്ള വിതരണ ശൃംഖല എന്നീ മേഖലകളിൽ സഹകരിക്കണമെന്ന് അദ്ദേഹം നേതാക്കളോട് അഭ്യർത്ഥിച്ചു. ഇന്റർനാഷണൽ സോളാർ അലയൻസ്, വൺ സൺ വൺ വേൾഡ് വൺ ഗ്രിഡ്, കൊയാലിഷൻ ഫോർ ഡിസാസ്റ്റർ റസിലിയന്റ് ഇൻഫ്രാസ്ട്രക്ചർ, വൺ എർത്ത് വൺ ഹെൽത്ത്, ബിഗ് ക്യാറ്റ് അലയൻസ്, ഗ്ലോബൽ സെന്റർ ഫോർ ട്രഡീഷണൽ മെഡിസിൻ തുടങ്ങിയ രാജ്യാന്തര സംരംഭങ്ങളുടെ ഭാഗമാകാൻ പ്രധാനമന്ത്രി രാജ്യങ്ങളെ ക്ഷണിച്ചു. ഇന്ത്യയുടെ ഡിജിറ്റൽ പബ്ലിക് ഇൻഫ്രാസ്ട്രക്ചർ സ്റ്റാക്ക് പങ്കിടാനും അദ്ദേഹം ക്ഷണിച്ചു .
ND
(
ആരോഗ്യ, കുടുംബക്ഷേമ മന്ത്രാലയം
ദശലക്ഷം പേർക്ക് വിതരണം ചെയ്ത കോവിഡ് വാക്സിൻ ഡോസുകൾ
ന്യൂഡൽഹി , മാർച്ച് 09, 2021
10 ലക്ഷം പേർക്ക് ലഭ്യമാക്കിയ വാക്സിൻ ഡോസുകളുടെ ദേശീയ ശരാശരി ഇന്ത്യയിൽ 11,675 ആണ്. യുഎസ്എ, യുകെ, ഫ്രാൻസ്ജർമനി എന്നീ രാജ്യങ്ങളിൽ ആകട്ടെ ഇത് യഥാക്രമം
2,32,300 , 3,14,100 , 71,600 , 76,400 ഡോസ് എന്നിങ്ങനെയാണ് 
കോവിഡ് വാക്സിൻ വിതരണം നിയന്ത്രിക്കുന്ന ദേശീയ വിദഗ്ധസമിതിയുടെ  നിർദ്ദേശപ്രകാരം, രാജ്യത്തെ ജനസംഖ്യയുടെ രണ്ട് ശതമാനത്തിൽ താഴെ മാത്രം വരുന്ന ആരോഗ്യ പ്രവർത്തകർ, കോവിഡ്മുൻനിര പോരാളികൾ എന്നിവർക്കാണ് വാക്സിൻ വിതരണം ആദ്യമായ്ആരംഭിച്ചത്.
ഇതിന്റെ തുടർച്ച എന്നവണ്ണം 60 വയസ്സിന് മുകളിൽ പ്രായമുള്ളതും, 45 നും 59 നും ഇടയിൽ പ്രായമുള്ള മറ്റ് രോഗങ്ങൾ ഉള്ള വ്യക്തികൾക്കും 2021 മാർച്ച് ഒന്നുമുതൽ വാക്സിൻ വിതരണം ആരംഭിച്ചിരുന്നു. വിതരണത്തിന്റെ വേഗത വർദ്ധിപ്പിക്കുന്നത് ലക്ഷ്യമിട്ട് സർക്കാർ വാക്സിൻ വിതരണ കേന്ദ്രങ്ങൾക്ക് പുറമേ, സ്വകാര്യ കേന്ദ്രങ്ങൾക്കും വാക്സിൻ വിതരണത്തിനു അനുമതി നൽകിയിരുന്നു
രാജ്യത്തെ വിവിധ സംസ്ഥാനങ്ങൾ കേന്ദ്ര ഭരണ പ്രദേശങ്ങൾ എന്നിവിടങ്ങളിൽ ദശലക്ഷം പേർക്ക് വിതരണം ചെയ്ത വാക്സിൻ ഡോസ് കളുടെ കണക്ക് 
ആരോഗ്യകുടുംബക്ഷേമ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി, ശ്രീ അശ്വിനികുമാർ ചൗബേ രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
IE/SKY
വനിതാ, ശിശു വികസന മന്ത്രാലയം
സമൂഹ മാധ്യമങ്ങളില്കൂടിസാമൂഹിക പരിഷ്ക്കാരങ്ങള്ക്ക് നേതൃത്വം നല്കിയ വനിതകളെകേന്ദ്രമന്ത്രി മനേകാഗാന്ധിആദരിച്ചു
വെബ്വണ്ടര് വിമന് എന്ന പേരില്കേന്ദ്ര വനിതാശിശുവികസന മന്ത്രാലയത്തിന്റെആഭിമുഖ്യത്തില്സമൂഹ മാധ്യമങ്ങളിലൂടെസാമൂഹിക പരിഷ്ക്കാരങ്ങള്ക്ക് നേതൃത്വം നല്കിയ വനിതകളെആദരിക്കുന്ന ചടങ്ങ് ന്യൂഡല്ഹിയില്ഇന്ന് നടന്നു. വിപുലമായഗവേഷണ പ്രക്രിയകളിലൂടെതിരഞ്ഞെടുത്ത ഇത്തരത്തിലുള്ള 30 വനിതകളെകേന്ദ്രം വനിതാശിശുവികസന മന്ത്രി ശ്രീമതി മനേകാഗാന്ധിആദരിച്ചു. 10 വിധികര്ത്താക്കളടങ്ങുന്ന പാനലാണ്വിജയികളെകണ്ടെത്തിയത്. മാധ്യമങ്ങള്, ബോധവല്ക്കരണം, ആരോഗ്യം, ഭരണപരം, ഭക്ഷണം, പരിസ്ഥിതിവികസനം, ബിസിനസ്സ്, കലഎന്നിങ്ങനെയുള്ളവ്യത്യസ്ഥവിഭാഗങ്ങളില് നിന്ന് 240 ലേറെ നാമനിര്ദ്ദേശങ്ങളില് നിന്നാണ്ഇവരെതിരഞ്ഞെടുത്തത്.
സമൂഹത്തിന് ഒട്ടേറെസംഭാവനകള് നല്കിയ, അത്രയൊന്നുംഅറിയപ്പെടാത്ത വനിതകളെകേന്ദ്ര വനിതാശിശുവികസന മന്ത്രാലയംസാര്വ്വദേശീയ വനിതാ ദിനമായ ഈ മാസം 8 ന് നാരിശക്തി പുരസ്ക്കാരം നല്കിആദരിക്കും. രാഷ്ട്രപതി ഭവനില് നടക്കുന്ന ചടങ്ങില്രാഷ്ട്രപതി ശ്രീ. രാം നാഥ്കോവിന്ദ് പുരസ്ക്കാരങ്ങള് സമ്മാനിക്കും.
ND MRD- 180
പ്രധാനമന്ത്രിയുടെ ഓഫീസ്
പ്രധാനമന്ത്രിക്ക് മുന്നിൽ കെവാഡിയയിൽ ഒക്ടോബർ 31-ന് ആദിവാസി കുട്ടികളുടെ സംഗീത ബാൻഡ് അവതരിപ്പിക്കും
അംബാജി ക്ഷേത്രത്തിൽ ഭിക്ഷാടനം നടത്തിയിരുന്ന കുട്ടികൾ പ്രധാനമന്ത്രിയുടെ പ്രോത്സാഹനത്തെ തുടർന്ന് ഇനി കെവാഡിയയിൽ പരിപാടി അവതരിപ്പിക്കും
നേരത്തെ സെപ്തംബർ 30ന് പ്രധാനമന്ത്രിയുടെ അംബാജി സന്ദർശന വേളയിലും ബാൻഡ് അവതരിപ്പിച്ചിരുന്നു
ബനസ്കന്ത ജില്ലയിലെ അംബാജി പട്ടണത്തിലെ ആദിവാസി കുട്ടികളുടെ സംഗീത ബാൻഡ് ഒക്ടോബർ 31 ന് കെവാഡിയയിൽ പ്രധാനമന്ത്രിക്ക് മുന്നിൽ അവതരിപ്പിക്കും. രാഷ്ട്രീയ ഏകതാ ദിവസിൽ പ്രധാനമന്ത്രി കെവാദിയ സന്ദർശിക്കും.
പ്രധാനമന്ത്രിക്ക് വേണ്ടി സംഗീത ബാൻഡ് അവതരിപ്പിക്കുന്നത് ഇതാദ്യമല്ല. 2022 സെപ്തംബർ 30-ന്, പ്രധാനമന്ത്രി ഗുജറാത്തിലെ അംബാജി സന്ദർശിച്ച് രാഷ്ട്രത്തിന് സമർപ്പിച്ചപ്പോൾ/ 7200 കോടിയിലധികം രൂപയുടെ വിവിധ വികസന പദ്ധതികളുടെ തറക്കല്ലിട്ടപ്പോൾ, പൊതുപരിപാടിയിൽ പങ്കെടുക്കാൻ എത്തിയ പ്രധാനമന്ത്രിയെ ബാൻഡ് സംഘം സ്വീകരിച്ചിരുന്നു.
കുട്ടികളുടെ ബാൻഡിന്റെ പ്രകടനത്തെ പ്രധാനമന്ത്രി അഭിനന്ദിക്കുകയും ആസ്വദിക്കുകയും ചെയ്യുക മാത്രമല്ല, പൊതുപരിപാടി ആരംഭിക്കുന്നതിന് മുമ്പ് അവരുമായി വ്യക്തിപരമായി ഇടപഴകുകയും ചെയ്തു. തന്റെ യുവ സുഹൃത്തുക്കളെ പ്രോത്സാഹിപ്പിക്കുന്നതിനായി, പ്രധാനമന്ത്രി അവരോടൊപ്പം ഒരു ഗ്രൂപ്പ് ഫോട്ടോ ആവശ്യപ്പെട്ടു.
അസാധാരണമായ സംഗീത വൈദഗ്ധ്യം നേടിയ ഈ ആദിവാസി കുട്ടികളുടെ കഥ ശ്രദ്ധേയമാണ് . കുട്ടികൾ അവരുടെ പ്രാഥമിക ആവശ്യങ്ങൾക്കും വിദ്യാഭ്യാസത്തിനുള്ള അവസരത്തിനും വേണ്ടി പോരാടുകയായിരുന്നു. അംബാജി ക്ഷേത്രത്തിന് സമീപം സന്ദർശകരുടെ മുന്നിൽ ഭിക്ഷ യാചിക്കുന്നതായിട്ടാണ് ഇവരെ പലപ്പോഴും കണ്ടിരുന്നത് .ഇത്തരം കുട്ടികൾക്കായി അംബാജി ആസ്ഥാനമായി പ്രവർത്തിക്കുന്ന ശ്രീ ശക്തി സേവാകേന്ദ്രം എന്ന പ്രാദേശിക സന്നദ്ധ സംഘടന , അവരെ പഠിപ്പിക്കുക മാത്രമല്ല, അവരുടെ കഴിവുകൾ തിരിച്ചറിയുകയും ചെയ്തു. ശ്രീ ശക്തി സേവാ കേന്ദ്ര എന്ന സന്നദ്ധ സംഘടനയുടെ നേതൃത്വത്തിൽ മ്യൂസിക്കൽ ബാൻഡിൽ ആദിവാസി കുട്ടികൾ വൈദഗ്ധ്യം നേടി.
കുട്ടികളുടെ ബാൻഡിന്റെ പ്രകടനം പ്രധാനമന്ത്രി വളരെയധികം ആസ്വദിക്കുകയും , അഭിനന്ദിക്കുകയും ചെയ്തു . രാഷ്ട്രീയ ഏകതാ ദിവസ് ദിനത്തിൽ ഒക്ടോബർ 31-ന് കെവാഡിയയിലേക്ക് ബാൻഡിനെ ക്ഷണിച്ചു, അതുവഴി അവർക്ക് ചരിത്രപരമായ ദിനത്തിൽ പങ്കെടുക്കാനും അവതരിപ്പിക്കാനും കഴിയും.
ഒക്ടോബർ 31-ന് പ്രധാനമന്ത്രി കെവാദിയ സന്ദർശിക്കുകയും സർദാർ പട്ടേലിന്റെ 147-ാം ജന്മവാർഷികത്തിൽ അദ്ദേഹത്തിന് ആദരാഞ്ജലികൾ അർപ്പിക്കുകയും ചെയ്യും. അദ്ദേഹം ഏകതാ ദിവസ് പരേഡിൽ പങ്കെടുക്കുകയും ലാൽ ബഹദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷനിൽ ഫൗണ്ടേഷൻ കോഴ്സിന് പഠിക്കുന്ന വിവിധ സിവിൽ സർവീസുകളിലെ ഓഫീസർ ട്രെയിനികളുമായി സംവദിക്കുകയും ചെയ്യും.
ND
(
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദി ശ്രീലങ്ക പ്രസിഡന്റ് ഗോതബയ രാജപക്സെയുമായി ഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദിയും ശ്രീലങ്ക പ്രസിഡന്റ് ഗോതബയ രാജപക്സയും തമ്മിൽ ഫോൺ സംഭാഷണം നടന്നു
(ഇന്ത്യയും ശ്രീലങ്കയും തമ്മിൽ ഉഭയകക്ഷി, ബഹുതല വേദികളിലുള്ള സഹകരണവും വിവിധ വിഷയങ്ങളുമായി ബന്ധപ്പെട്ട സംഭവവികാസങ്ങളും ഇരു നേതാക്കളും അവലോകനം ചെയ്തു. കോവിഡ് -19 വെല്ലുവിളികൾ തുടരുന്ന പശ്ചാത്തലത്തിൽ ഉൾപ്പെടെ, ബന്ധപ്പെട്ട ഉദ്യോഗസ്ഥർ തമ്മിലുള്ള സമ്പർക്കം നിലനിർത്താൻ അവർ സമ്മതിച്ചു.
ഇന്ത്യയുടെ 'അയൽക്കാർ ആദ്യം ' നയത്തിലെ ശ്രീലങ്കയുടെ പ്രാധാന്യത്തെ പ്രധാനമന്ത്രി ശ്രീ നരേന്ദ്ര മോദി വീണ്ടും ഊന്നിപ്പറഞ്ഞു .